Androslanna
"Androslanna" (originaalpealkirjaga "Andria") on vanarooma näitekirjaniku Terentiuse komöödia. Selle komöödia aluseks on vanakreeka näitekirjaniku Menandrose teosed "Samoslanna" ja "Perinthoslanna". Komöödia kanti esimest korda ette 166 eKr. Eesti kultuuriajalukku on see komöödia läinud sellega, et see oli Eestimaal esimene teadaolev teatrietendus. Näidendi kandsid 1529 ette Tallinnas raekoja saalis Tallinna linnakooli õpilased.